زویا افروز

زویا افروز ، (پیدائش:10 جنوری 1994ء) ایک بھارتی اداکارہ اور ماڈل ہے جو ہندی فلموں میں نظر آتی ہے۔ وہ پونڈز کی فیمینا مس انڈیا اندور 2013ء کراؤن کی فاتح تھیں۔  24 مارچ 2013ء کو ممبئی میں یش راج اسٹوڈیو ، ممبئی میں منعقدہ پونڈز فیمینا مس انڈیا 2013ء کے 50 ویں ایڈیشن میں بعد میں انہیں پونڈز کی فیمینا مس انڈیا انٹرنیشنل  2013  کا تاج پہنایا گیا۔ انہوں نے بحیثیت چائلڈ آرٹسٹ متعدد فلموں ، سیریلز اور اشتہاروں میں بھی کام کیا ہے۔

ابتدائی زندگی اور تعلیم 
زویا افروز 10 جنوری 1994ء کو  بھارت  کی ریاست  اترپردیش  کے شہر لکھنؤ میں پیدا ہوئیں۔ زویا نے تین سال کی عمر سے ہی ہندوستانی فلموں ، ٹیلی ویژن سیریز اور اشتہاروں میں کام کرنا شروع کر دیا تھا  
انہوں نے اپنی اسکول کی تعلیم آر این شاہ ہائی اسکول سے حاصل کی ، اور انہوں نے گریجویشن کے لئے ولی پارلے، ممبئی کے مٹھی بائی کالج میں تعلیم حاصل کی  ۔

پونڈز فیمینا مس انڈیا 2013ء 
زویا فیمینا مس انڈیا 2013ء کی ٹاپ 5 فائنلسٹ میں شامل تھیں۔  24 مارچ 2013ء کو ممبئی میں یش راج اسٹوڈیو ، ممبئی میں منعقدہ پونڈز فیمینا مس انڈیا 2013ء کے 50 ویں ایڈیشن میں  پچھلے سال کی فاتح روچیل ماریا راؤ نے زویا افروز کو مقابلے میں مس انڈیا انٹرنیشنل 2013ء چنے جانے پر تاج پہنایا۔

کیریئر 
زویا افروز نے اپنے کیریئر کا آغاز اس وقت کیا جب وہ 3 سال کی تھیں۔ انہیں 3 سال کی عمر میں رسنا مہاسرچ مقابلہ سے بریک ملا جس کے بعد انہوں نے اسی کے لئے ٹی وی کمرشل کیا۔ وہ بطور چائلڈ آرٹسٹ ، وہرپول ، شاپرز اسٹاپ ، جیٹ ایئر ویز ، پی ایس پی او فین اور نیو یارک لائف انشورنس جیسے ٹی وی کے دیگر اشتہارات میں بھی دیکھی گئی۔

1998ء سے 2005ء (ابتدائی دور) 
1998ء میں انہوں نے ٹی وی سیریز کورا کاغذ میں کام کیا ۔     1999ء میں انہوں نے کرشمہ کپور ، سیف علی خان ، سلمان خان اور سونالی بیندرے  کی  فلم ہم ساتھ ساتھ ہیں میں نیلم کی بیٹی کا کردار نبھایا، باکس آفس پر یہ فلم بہت کامیاب رہی  ۔ اسی سال فلم من میں بھی نظر آئیں۔ فلم کچھ نہ کہو میں ایشوریا رائے بچن اور ابھیشک بچن  ساتھ بھی بطور چائلڈ آرٹسٹ  کام کیا ہے۔ زویا نے بچوں کے  مشہور ٹی وی سیریل سون پری میں کام کیا  ۔ انہوں نے سال 2000ء میں نشر ہونے والی ڈی ڈی نیشنل کی سیریز جے ماتا کی میں  دیوی پاروتی کی نوجوانی  کا کردار ادا کیا ۔ بچپن میں ، وہ ٹی وی کے کئی اشتہارات میں نمودار ہوتی رہی ہیں جن میں بھنور ، شاپرز اسٹاپ ، جٹ ایئر ویز اور نیو یارک لائف انشورنس شامل رہے۔

2012ء سے تا حال 
18 سال کی عمر میں انہیں پونڈز  فیمینا مس انڈیا اندور 2013ء کی فاتح قرار دیا گیا۔ اداکاری کے علاوہ ، زویا کئی برانڈز اور مصنوعات کے لئے ایک مشہور برانڈ سفیرہیں ، جس میں پونڈز کا فیس واش بھی شامل ہے       
زویا افروز نے 2014ء میں بالی وڈ اداکار ہمیش ریشميا، یو یو ہنی سنگھ اور عرفان خان جیسے اداکاروں پر مشتمل فلم  دا ایکسپوز (The Xposé)سے بطور ہیروئین دوبارہ فلمی دنیا میں قدم رکھا۔ اس کے علاوہ وہ 2017ء کی فلم سویٹی ویڈز این آر آئی ( Sweetiee Weds NRI) میں بھی نظر آئیں۔

گلیمانند سپر ماڈل انڈیا 
زویاافروز کو گلیمانند سپر ماڈل انڈیا 2021ء مقابلے کے لئے بہترین 12 ماڈل  میں سے ایک کے طور پر منتخب کر لیا گیا ہے۔وہ مس انٹرنیشنل انڈیا 2021  کے اعزاز کے لئے بھی مقابلے میں شریک ہوئیں۔

فلمی گرافی

ٹیلی ویژن

ایوارڈز اور نامزدگی

حوالہ جات

بیرونی روابط - زویا افروز سوشل میڈیا پر 

 آفیشل زویا افروز فیس بک 
 آفیشل زویا افروز ٹویٹر 
 آفیشل زویا افروز یوٹیوب 
 زویا افروز فوٹو گیلری 
لکھنؤ کی اداکارائیں
1994ء کی پیدائشیں
بقید حیات شخصیات
فیمنا مس انڈیا فاتحین
بھارتی فاتحین مقابلہ حسن
اتر پردیش کی خواتین ماڈل
Short description is different from Wikidata